En 36-årig kvindelig sosu-assistent gik sin runde på Det Alternative Bofællesskab i Svenstrup søndag aften. En terrassedør stod åben, og kvinden gik hen for at lukke den. Her blev hun overfaldet af to mænd iført elefanthuer. Hun fik en ti centimeter bred og en centimeter dyb flænge på armen, og der blev senere fundet en kniv i græsset i nærheden. Kvinden havde også fået en hævelse på det højre øje efter hændelsen. Kvinden så de to mænd køre derfra i en rød Volkswagen Polo. Efterfølgende blev der fundet en lille radio liggende på gulvet i stuen, som politiet formoder, var det, som de var ude efter. Radioen var dog kun et par hundrede kroner værd. Kvinden var en tur på skadestuen. Det oplyser Nordjyllands Politi.
En kvindelig sosu-assistent blev sent søndag overfaldet og blev formentlig skåret med en kniv.